2016. gada 2. augustā Rīkojums Nr. 432

Rīgā (prot. Nr. 38  33. §)

**Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā.**

**Mērķarhitektūra v2.0**

1. Apstiprināt un iekļaut informācijas un komunikācijas tehnoloģiju mērķarhitektūras versijā 2.0 projekta "Nodokļu informācijas pakalpojumu modernizācija. Maksājumu administrēšanas informācijas sistēmas kodols" (turpmāk – MAIS kodola projekts) aprakstu (pielikums) ar MAIS kodola projekta izmaksām 4 500 000,00 *euro* apmērā.
2. Centrālajai finanšu un līgumu aģentūrai uzaicināt Valsts ieņēmumu dienestu iesniegt MAIS kodola projekta iesniegumu Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" (turpmāk – 2.2.1.1. pasākums) ietvaros.
3. MAIS kodola projektu finansēt 2.2.1.1. pasākuma ietvaros, ja MAIS kodola projekta iesniegums atbildīs projektu iesniegumu vērtēšanas kritērijiem un Ministru kabineta 2015. gada 17. novembra noteikumos Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" iekļautajiem nosacījumiem.
4. Noteikt Valsts ieņēmumu dienestu par finansējuma saņēmēju, kas ir atbildīgs par MAIS kodola projekta īstenošanu un projekta aprakstā plānoto rezultātu (t. sk. finanšu, rezultāta un iznākuma rādītāju) sasniegšanu.
5. Pēc MAIS kodola projekta pabeigšanas noteikt projekta uzturēšanas izmaksas 675 000 *euro* gadā:
	1. veicot iekšēju līdzekļu pārdali, finansējumu 644 400 *euro* apmērā novirzīt no Valsts ieņēmumu dienesta budžeta uz Finanšu ministrijas budžeta programmu 33.00.00 "Valsts ieņēmumu un muitas politikas nodrošināšana";
	2. papildus pieprasīt finansējumu 30 600 *euro* apmērā *de minimis* atbalsta uzskaites sistēmai.

Ministru prezidents Māris Kučinskis

Vides aizsardzības un

reģionālās attīstības

ministra vietā –

satiksmes ministrs Uldis Augulis